ช็อกอีก เพื่อนสาว อ้าง ลูกสาววิทนีย์ ฮุสตัน เสพยา ทั้งเฮโรอีน โคเคน กัญชา
เพื่อนสาวบ็อบบี้ คริสตินา บราวน์ ให้การในฐานะพยานคดีลูกสาววิทนีย์ ฮุสตันเสียชีวิตหลังจมน้ำในอ่างอาบน้ำที่บ้านจนหมดสติ อ้างว่า บ็อบบี้ คริสตินา ใช้ยาเสพติดหลายอย่าง ทั้ง เฮโรอีน กัญชา และโคเคน รวมทั้งยังเสพยาด้วยกันกับนิค กอร์ดอน แฟนหนุ่ม,เมื่อ 27 ต.ค.58 สื่อต่างประเทศรายงาน เปิดเผยคำให้การของพยานในคดีบ็อบบี้ คริสตินา บราวน์ ลูกสาวคนเดียวของวิทนีย์ ฮุสตัน อดีตราชินีเพลงป๊อป เสียชีวิตเมื่อ 26 ก.ค.ที่ผ่านมา หลังบาดเจ็บสาหัสขั้นโคม่ามานับ 6 เดือน จากการจมน้ำในอ่างอาบน้ำจนหมดสติที่บ้านพักในเมืองแอตแลนตา รัฐจอร์เจีย ประเทศสหรัฐฯ โดยผู้จัดการทรัพย์สินของบ็อบบี้ คริสตินา ได้ยื่นหลักฐานต่อศาลในเมืองแอตแลนตา ดำเนินคดีกับ นายนิค กอร์ดอน แฟนหนุ่มของ น.ส.บ็อบบี้ คริสตินา โดยกล่าวหาว่าเขาต้องเป็นผู้รับผิดชอบต่ออาการบาดเจ็บของ บ็อบบี้ คริสตินา จนนำไปสู่การเสียชีวิต พร้อมกับเรียกเงินค่าชดใช้จากนิค กอร์ดอน เป็นเงิน 10 ล้านดอลลาร์ (350 ล้านบาท)ว่า  จากคำให้การของ น.ส.แดนเยลา แบรดลีย์ เพื่อนสาวและอดีตเพื่อนร่วมที่พักของบ็อบบี้ คริสตินา อ้างว่า บ็อบบี้ คริสตินา ลูกสาวอดีตนักร้องคนดัง เสพยาเสพติด ในช่วงหลายวัน ก่อนจะหมดสติในอ่างอาบน้ำ,คำให้การของเพื่อนสาวที่บันทึกในวิดีโอ และ ET นำมาเผยแพร่ในโลกออนไลน์ เมื่อ 26 ต.ค.ที่ผ่านมา บอกว่า บ็อบบี้ คริสตินา ใช้ยาเสพติดหลายชนิด ไม่ว่าจะเป็น เฮโรอีน, กัญชา และโคเคน เธอสูบกัญชา บางทีก็เสพโคเคนบ่อยๆ และยังเสพเฮโรอีนด้วย แบรดลีย์ให้การในฐานะพยาน เนื่องจากมีส่วนเกี่ยวข้องกับเหตุการณ์รถยนต์ที่เธอและบ็อบบี้ บราวน์ โดยสารมาประสบอุบัติเหตุเพียงไม่กี่วัน ก่อนบ็อบบี้ บราวน์จะพบในสภาพหมดสติในอ่างอาบน้ำเมื่อ 31 ม.ค.58 จนเสียชีิวิตในอีก 6เดือนต่อมา อีกทั้งยังเป็นการเสียชีวิตในลักษณะเดียวกับวิทนีย์ ผู้เป็นแม่ ที่เสียชีวิตจากการจมน้ำในอ่างอาบน้ำที่โรงแรมในนครลอสแอนเจลิส เมื่อปี 2555 ,ข่าวแจ้งว่า แบรดลีย์ รู้จักกับบ็อบบี้ คริสตินา ผ่านทางนิค กอร์ดอน ซึ่งเป็นแฟนของบ็อบบี้ คริสตินาในขณะนั้น โดยแบรดลีย์ได้อยู่ในบ้านเดียวกันกับบ็อบบี้ คริสตินา, นิค กอร์ดอน และแม็กซ์ โลแมส ซึ่งเป็นเพื่อนของกอร์ดอน จนกระทั่งบ็อบบี้ คริสตินาหมดสติและถูกนำส่งโรงพยาบาลเมื่อ 31 ม.ค.58 ขณะเดียวกัน แบรดลีย์ก็อ้างว่า ทั้งบ็อบบี้ คริสตินา, กอร์ดอนและแม็กซ์ โลแมส เสพยาเสพติดด้วยกัน  โดยระบุว่า บ็อบบี้ คริสตินาเสพยาเสพติดหนักๆ ราวๆ หนึ่งครั้งในทุกสองสัปดาห์,ขณะเดียวกัน แบรดลีย์ ยังระบุว่า ตอนแรกท่ีเธอมาอยู่ร่วมบ้านเดียวกับบ็อบบี้ คริสตินา เธอไม่เคยรู้มาก่อนเลยว่า บ็อบบี้ คริสตินามีปัญหาเกี่ยวกับยาเสพติด จนกระทั่งเธอมาอยู่ในบ้านหลังนี้ด้วยประมาณ 4 สัปดาห์ และเธอก็สังเกตเห็นว่าบ็อบบี้ คริสตินาเสพยาเสพติด เพราะเธอไม่เคยปิดบังพฤติกรรมดังกล่าว.
เพื่อนสาวบ็อบบี้ คริสตินา บราวน์ ให้การในฐานะพยานคดีลูกสาววิทนีย์ ฮุสตันเสียชีวิตหลังจมน้ำในอ่างอาบน้ำที่บ้านจนหมดสติ อ้างว่า บ็อบบี้ คริสตินา ใช้ยาเสพติดหลายอย่าง ทั้ง เฮโรอีน กัญชา และโคเคน รวมทั้งยังเสพยากับแฟนหนุ่มด้วย
วิทนีย์ ฮุสตัน,นักร้องดัง,บ็อบบี้ คริสตินา บราวน์,ลูกสาว,ลูกสาวคนเดียว,จมน้ำ,ตาย,หมดสติ,นิค กอร์ดอน,แฟน,ทำร้ายร่างกาย,บ้านพัก,แอตแลนตา,จอร์เจีย,ไม่รู้สึกตัว,ให้การ,พยาน,เสพยา,ยาเสพติด,โคเคน,กัญชา,เฮโรอีน,ข่าว,ไทยรัฐออนไลน์,ข่าวต่างประเทศ,ลูกสาววิทนีย์,ลูกสาววิทนีย์จมน้ำตาย,พี้ยา,เสพยาเสพติด,ติดยา,ใช้ยา,สาเหตุการตาย,ชันสูตร